Tojikiston-Eron aloqalari mustahkam ekan, G'arb siyosati tanqid ostida
Ko’plab ziyolilar G’arb siyosatini qoralamoqda. Amerika Eronni tiz cho'ktira olmaydi degan gaplarni eshitasiz. Hukumat bu borada jim.
Islomiy respublikaga nisbatan joriy etilgan iqtisodiy cheklovlar haqida Tojikiston jamoatchiligi orasida har xil fikrlar mavjud. Kimdir G’arb nima buyursa shu desa, boshqalar jazo bilan bu davlatni tiz cho’ktirib bo’lmaydi, deydi. Eron yadroviy dasturi nafaqat unga qo’shni mamlakatlar, balki jahonning qudratli davlatlarini ham tashvishga solayotgan bir paytda Tojikistonda ko’plab ziyolilar G’arb siyosatini qoralamoqda. “G’arb mamlakatlari shuni bilib qo’yishlari lozim bo’ladiki, Eron iqtisodi ancha ilgarilb ketgan va kim-qaysidir mamlakatlarning bozoriga muhtoj bo’lib qolgan emas. Mening nazarimda, vatanparvarligi Liviya yoki Irogdagidan kuchliroq bo’lgan Eronni iqtisodiy qamal bilan tiz cho’ktirib bo’lmaydi”. Aytish joiz, asosiy daromadi qora oltindan keladigan Eronda inflyatsiya yuqori, 16 foizdan oshgan. Ishsizlik, hukumat bergan ma'lumotlarga ko'ra, 12 foizni tashkil etadi. Davlat tashqi qarzi 15 milliard dollarga yaqin. “G’arb Eonga yolg’ondan iqtisodiy va siyosiy hujum qilmoqda. Negaki, Amerika, Fransiya va Angliyaning Forr ko’rfaziga hech qanday aloqasi yoq. Eron neftini G’arb olmasa, Hindiston, Xitoy, Janubiy Koreya va Yaponiya oladi. Ana shu vaqtda bizning Tojikiston ham Eron bilan iqtisodiy aloqada bo’lishi kerak. Negaki, biz bir millatdek gap. Shuning uchun men xohlardimki, Tojikiston xalqi shu iqtisodiy sanksiyaga doimo qarshi bo’lishi shart va zarur”. Mahalliy ziyolilar shu tarzda fikrlar ekan, rasmiy hukumat pozisiyasi qanday bo’lishi mumkin? Aksariyat ziyolilarning bu boradagi mulohazalari deyarli bir xil. Ya’ni, “Tojikiston hukumati G’arb tutgan yo’lga qarshi turolmaydi”. Yoqubovning aytishicha, Tojikiston hukumati betaraf qolishi mumkin. Negaki, deydi u, dunyoda Rossiya va Amerika kuchli mamlakatlar. Tojikiston masalaga aralashmagani ma’qul. “Tojikiston va boshqa kichik mamlakatlar bu davlatlarning maslahatisiz ish qilolmaydi. Nimaga? Mana esga olsangiz, ikki uchuvchi voqeasi... Ular 8 yillik qamoq jazosiga mahkum etilgan edi. Lekin bosim qilishgach, boshqatdan sud qilib javob berishdi. Shu singari katta davlatlarning ta’siri albatta bo’ladi”. Mahalliy rasmiylardan biri shunday deydi: “Biz yuqoridan nima desalar shuni bajarishga odatlanganmiz. Eron bizni mandarin bilan boqarmidi? G’arb nima desa ana shu bo’ladi”. Tojikistondagi jamoatchi muxbir. Siyosiy, iqtisodiy, ijtimoiy va madaniy mavzularni yoritadi.